Ոզնեձուկ

Ոզնեձուկ ()՝ ոսկրոտ ձկներու (Teleostei) կարգին պատկանող ծովային ձկան սեռ մըն է։ Յայտնի է նաեւ ուռեցուկ անունով՝ իւր մարմինը փչելու եւ ուռեցնելու յատկութեան պատճառաւ։

 Նկարագրութիւն 
Ոզնեձկան բերանը լայն է ու բաց, իսկ կզակը՝ ակռայի ձեւով դուրս ելած է եւ պապկայի (թութակի) կտուցին կը նմանի։ Ասոր պատճառն այն է, որ ակռաները ձուլուած են իրարու հետ եւ կը կազմեն ամուր ու կտրող շերտ մը։

Կռնակի եւ յետսակողման (սրբանի) լողարանները առանց փուշի են եւ մարմնոյն ետեւի կողմը քաշուած։ Այս ձուկը փորի լողարան ամենեւին չունի։

Բոլոր մարմինը ծածկուած է ամուր եւ սուր փշերով, որոնց արմատները երեքանկիւնի ձեւ ունին։ Ոզնեձուկը շատ ջուր կամ օդ ծծելով կրնայ գնդակի ձեւ առնուլ ու ուռիլ, որուն ատեն փշերը ամէն կողմ դուրս կը ցցուին։ Այս յատկութիւնը կը ծառայէ իբրեւ զէնք՝ թշնամիներէն պաշտպանուելու համար։

Մորթն ու ներքին փորոտիքը կրնան թունաւոր ըլլալ, վասն զի իրենց մէջ կը կուտակեն վտանգաւոր նիւթեր։

 Տարածում 
Ոզնեձկները կը գտնուին Ատլանդեան, Հնդկական եւ Խաղաղական ովկիանոսներուն տաք ջրերուն մէջ։

 Տեսակներ 
Գիտութեան ծանօթ են 5 գլխաւոր տեսակներ, որոնցմէ ամենէն երեւելին է.
 Ոզնեձուկ վագրային (Diodon tigrinus)։

Ծանօթագրութիւններ

Ստորոգութիւն:Կենդանիներ այբբենական կարգով